# KLUBBHÅNDBOK FOR LIERNE IL FOTBALL

# 1.0. Innledning

Klubbhåndboka er et av klubbens viktigste styringsredskap, og setter rammer for organisering, aktivitet og målsettinger. All aktivitet i Lierne IL fotball skal utføres i henhold til retningslinjene i klubbhåndboka.

Klubbhåndboken er godkjent av årsmøtet i Lierne IL 19.januar 2011, og revideres av styret i Lierne IL fotball ved behov.

Revidert siste gang i januar 2018 og godkjent på styremøte i Lierne IL, fotball 11.03.2018.

Dokumentet SKAL være kjent for alle ledere og trenere i Lierne IL fotball f.o.m. sesongen 2011.

# 2.0. Klubbens visjon

Klubbens visjon er «Fotball for alle, flest mulig og lengst mulig»

# 3.0. NFF's verdier for barnefotballen (gjelder også for Lierne IL fotball):

1. Fotball for alle
2. Trygghet – Mestring – Trivsel
3. Fair play

**3.1. Klubb, ledere, trenere, spillere og foreldre.**

Lierne IL fotball sine visjoner og mål angir hvilke krav og forventninger som stilles til klubben, ledere, trenere, spillere og foreldre i Lierne IL fotball.

**3.1.1. Krav til klubben:**

* Gi et fotballtilbud til alle
* Tilrettelegge for at spillere får gode utviklingsmuligheter
* Rekruttere trenere, oppmenn, ledere og dommere
* Jobbe aktivt med klubbutvikling.
* Jobbe for tilfredsstillende treningsfasiliteter og treningsutstyr både sommer og vinter
* Bidra til godt samarbeid med naboklubber og krets.

**3.1.2. Krav til ledere og trenere:**

* Respektere klubbens retningslinjer
* Ta vare på klubbens eiendeler
* Som trener/lagleder er du forbilde for spillerne, dermed vil spillerne legge større vekt på det du gjør enn det du sier.
* Lær spillerne respekt og tolleranse. Ansvar for spillernes oppførsel på banen tillegges trenerne.
* Formidle og praktisere trenervett
* Vær prestasjonsorientert og ikke resultatorientert
* Bruk klubbens profileringstøy på trening og i forbindelse med kamp.

**3.1.3. Krav til spillere:**

* Respekter treneren- og dommerens avgjørelser.
* Vis god folkeskikk, alltid. Banning og mobbing blir ikke akseptert.
* Møt presis til trening og kamp med riktig utstyr.
* Meld alltid fra hvis du ikke kan komme på trening og/eller kamp.
* Ta del i fellesoppgaver med en positiv innstilling.
* Hold orden på lagets utstyr. Hjelp til å finne baller, samle vester etc.
* Vær en like god vinner som taper.

**3.1.4. Forventinger til foreldre:**

Lierne IL fotball drives gjennom frivillighetsprinsippet og gjør oss i stand til å tilby aktiviteter til en svært lav kostnad. Foreldrene er klubbens viktigste ressurs. Det er derfor avgjørende at foreldre involverer seg i klubben gjennom verv eller på andre måter.

Det er åpenbart at engasjerte foreldre bidrar til engasjerte og positive spillere.

Det forventes at foreldrene setter seg inn i, og etterlever foreldrevettreglene (www.lierne-il.no)

# 4.0. Klubbens hovedmålsetting

1. Nedslagsfelt er Nordli og Sørli fra 6 -10 år, Nordli, Sørli og Frostviken fra 11-12 år, Nordli, Sørli, Frostviken og Røyrvik fra 11 -16 år.
2. Klubben skal stille med å mange lag i Grenseliret, fra Nordli og Sørli, som det til enhver tid er interesse for blant målgruppen.
3. Klubben skal stille med så mange lag i kretsserie, aldersbestemte lag, som det til enhver tid er interesse for blant målgruppen.
4. Klubben bør ha et seniorlag minst i den til enhver tid laveste divisjon i kretsseriesystemet, med hovedvekten av spillere fra Nordli, Sørli, Frostviken og Røyrvik.

# 5.0. Organisering

1. Lierne IL ble stiftet 08.12.2008, og er i første omgang en overbygging av, og opprettet av, h.h.v. Nordli IL, Sørli IL og Tunnsjø IL.
2. Alle som spiller fotball i kretsserien for Lierne IL fotball **skal** være medlem av Lierne IL. Alle som skal spille på kretsserielag og/eller delta på cuper, skal være med på Grenselirtreningene (eller jentetreningene) i tillegg. Dette p.g.a at treningene, spesielt i de yngste klassene, må skje nært hjemstedet p.g.a. avstandene.
3. Alle som deltar på aktiviteter i Lierne IL, fotball. Eksempelvis Grenseliret for Nordli eller Sørli, **skal** være medlem av Lierne IL.
4. Lierne IL fotball er en undergruppe til Lierne IL. Årsmelding, regnskap, budsjett og handlingsplan behandles på årsmøtet i Lierne IL i januar hvert år.
5. Utvalgstruktur:
* Styret består av 5 medlemmer og 2 varamedlemmer, valgt for to år av gangen, men slik at halvparten er på valg hvert år. Styremedlemmene består av leder, nestleder, kasserer, sekretær og leder i juniorkomiteen
* Seniorkomite (dersom det meldes på seniorlag i kretsserie)
* Juniorkomite (3-5 medlemmer)
* Dommerkontakt (nesteleder dersom ingen annen er valgt)
* Kiosksjef (kioskkomite) (kasserer dersom ingen annen er valgt)
* Trenerkoordinator (leder dersom ingen annen er valgt)
* Sportslig ansvarlig (leder dersom ingen annen er valgt)
* Andre funksjoner etter behov

# 6.0. Økonomiske forhold

1. Medlemskontingenten fastsettes av årsmøtet i Lierne IL.
2. Treningsavgift for seniorspillerne fastsettes av Seniorkomiteen eller trimkomiteen innenfor den økonomiske rammen som gis av styret.
3. Forsikringsordning
	1. NIF Barneidrettsforsikring gjelder opp t.o.m. 12 år.
	2. NFF Lagsforsikring gjelder f.o.m. 13 år.
	3. ALLE spillere på klubblag skal registreres i FIKS f.o.m. 6 år.
4. Cupdeltagelse i regi av Lierne IL fotball skal godkjennes av styret. Evt. egen økonomikomite kan oppnevnes.
5. Dugnader tas på seg av styret i samarbeid med hovedstyret i Lierne IL
6. Leder i Lierne IL fotball har anvisningsmyndighet. (se pkt. 9 c)
7. Nestleder attesteringsmyndighet – når leder er inhabil.

# 7.0. Klubbens anlegg (infrastruktur). Leieavtale med Lierne kommune

1. Kunstgressbane 11`er ved Lierne Idrettspark
2. Kunstgressbane 9`er ved Sørli idrettspark
3. Tilgang til Idrettshall i Nordli og Volleyballhall i Sørli.
4. Treningstider søkes om og fastsettes av styret i samarbeid med hovedstyret i Lierne IL.

# 8.0. Klubbens målgrupper (retningslinjer og rammebetingelser)

1. Barnefotball 6-10 år: I Nordli og Sørli for 2.-4.klasse. TINE fotballskole 1-7.klasse. Grenselirtreninger for 2.-4.klasse i h.h.v Nordli og Sørli. Deltagelse på Kippermocupen i Mosjøen for 9-10 åringer (primært småsøsken til eldre spillere) og på Bend It-cup på Egge for 8-10 åringer. Treningstider (kjernetid): Mars – oktober, minus juli måned.
2. Barnefotball 11-12 år: Grenselirtreninger for 5.-7.klasse i h.h.v. Nordli og Sørli. Egne treninger for G 12 og J 12-lagene. Alle skal spille like mye. Kretsserielag, Kippermocup, Storsjøcup. Treningstider (kjernetid): Februar – oktober, minus juli måned.
3. Ungdomsfotball 13-14 år: Grenselirtreninger for 5.-7.klasse i h.h.v. Nordli og Sørli. Egne treninger for G 14/J 14 -lag. Evt. G 13/J13-lag. En viss form for differensiering i spilletid, med utgangspunkt i treningsoppmøte, ambisjoner, holdninger m.m. Kretsserielag, Kippermocup, Storsjøcup, og evt. Norway cup de årene vi har kvalitative og kvantitative årskull. Treningstider (kjernetid): Januar – oktober.
4. Ungdomsfotball 15-16 år: Grenselirtreninger for 8.-10.klasse i h.h.v. Nordli og Sørli. Egne treninger for G 16/ j15 -lag. Mere differensiering i forhold til treningsoppmøte, ambisjoner og holdninger mv. Kretsserielag og Storsjøcup. Evt. Norway Cup. Treningstider (kjernetid): Januar – oktober.
5. Ungdomsfotball 17-19 år: Intet eget tilbud i Lierne IL. Tilbud gis enten gjennom Seniorlaget eller ved overgang til klubb på skolested (Grong, Namsos, Steinkjer e.a.)
6. Voksenfotball: Eget herrelag hvert år. Stabilisering i 5.divisjonen. Kun seniorlaget skal kunne ha spillere utenfor nedslagsfeltet.
7. Fotballtrim: Styret vurderer behov for, og kapasitet til, å organisere fotballtrim. Trimtilbud kan gis f.o.m. 7. klasse (ungdomsskolen).
8. Hospitering på lag i høyere aldersklasse kan være aktuelt å tilby, både for å løse spillerbehov og for å gi et trenings- og kamptilbud tilpasset spillerens sportslige utvikling:
	1. Tidligst fra fylte 13 år.
	2. Hospitering for kortere perioder vurderes og avgjøres i samråd mellom respektive trenere for begge lag, og klubbens sportslige leder
	3. Eventuell hospitering for lengre perioder (sesong) avgjøres av styret.
9. Forhold til andre idretter i idrettslaget: Lierne IL fotball skal oppfordre til at spillere i alderen 6-16 år også skal kunne drive på med andre idretter, og stimulere til allsidighet. I november og desember t.o.m. 1.juledag skal ikke Lierne IL fotball tilby fotballaktivitet for aldersgruppen 6-12 år.

# 9.0. Lagsstrukturer

1. Organisering av kretsserielagene i f.h.t. støtteapparat
* Minimum to trenere pr. lag, hvorav en er hovedansvarlig~~, samt en reserve~~. De samme er lagledere på kamper, med en hovedansvarlig.
* En oppmann på hvert lag og en ass. oppmann. Foreldre rullerer på å være kampvert og kioskvakt på hjemmekampene
* Spillerkontrakt kan inngås for talenter f.o.m. 15 år, i samråd med foreldre.
1. Spiller- og foreldremøter h.h.v. i januar og i forbindelse med avslutningskveld og cuper. Avslutningskveld i oktober/november.
2. Økonomi. All økonomi skal gå via Lierne IL fotballs kasserer. Kun leder har anvisningsmyndighet. (Nestleder ved leders inhabilitet). Lederne i h.h.v. Junior- og seniorkomiteen, kiosksjef og dommerkontakt har attestasjonsmyndighet.
3. Lierne IL fotball utarbeider handlingsplan og budsjett for påfølgende år, som vedtas av årsmøte.

# 10.0. Kompetanse/Utdanning (krav til ønsket kompetanse)

1. Sportslig og administrativ kompetanse skal prioriteres årlig.
2. Minst 40 % av styret bør ha kurset Fotball-leder I og II, og/eller god realkompetanse
3. Medlemmene i h.h.v. fotballstyret og Juniorkomiteen bør ha kveldskurs i Fotballedelse.
4. Trenere på herrelag, og G 16 bør primært være Trener II. Trenere på G 14/J 14 samt G 13/J13 bør være Trener II, men med minst to delkurs av Trener II-utdanningen. Trenere på G 12/J 12 må ha minst Trener I/Aktivitetslederkurs.
5. Dommere: Klubben bør ha minst 4 aktive rekrutteringsdommere til enhver tid, samt 5-10 aktive klubbdommere
6. Oppmenn: Oppmenn skal ha 2 timers lokalt Oppmannskurs og bør ha 2 timers årlig idrettsskadekurs.
7. Trenere: Alle trenere skal ha minst 2 timers årlig idrettsskadekurs.

# 11.0. Utstyr/drakter

1. Overordnet: Alle lagene skal ha minst ett komplett sett drakter i riktig størrelser, samt (tilgang til) ett sett reservedrakter i riktig størrelse.
2. Spillertrøyer:
	1. Klubbdrakten er blå og sort trøye, sorte shorts og sorte strømper.
	2. Reservedrakten er lilla og sort trøye, sorte shorts og sorte strømper.
3. Overtrekksdrakter: Blå, sort og hvit. Lierne IL`s klubbdrakt
4. Lagsutstyr: Alle lag skal ha egen medisinkoffert, oppvarmingsballer, kampballer.

# 12.0. Oppstart av nye lag

1. Styret melder på lag i forhold til innmeldt interesse under den årlige kartleggingen ved november/desember.
2. Første møte med klubben: Spiller- og foreldremøte i januar.
3. Lagets første trening. Styrets leder og/eller leder i juniorkomiteen, samt trenerkoordinator, deltar på den første treningen for nye lag.
4. Oppfølging av laget. Lagets trener/-e har ansvaret, Kan søke bistand fra sportslig leder.

# 13.0. Fair Play

1. Lierne IL fotballs aktivitet både på og utenfor banen skal gjennomsyres av Fair play.
2. Holdningskontrakter. Alle spillere på kretsserielag skal ha underskrevet Fair-play-kontrakt i 1 eks, sammen med foresatte. Eksemplaret innsamles og beholdes av oppmann/trener til sesongen er ferdig. Innleveres styreleder ved sesongslutt.
3. Sanksjoner ved brudd på retningslinjer. Brudd på retningslinjene behandles av styret i Lierne IL fotball innen to uker etter at brudd er oppdaget/meldt.

# 14.0. Arrangement

1. Grenselir
2. Fotballskole. Lierne IL fotball skal årlige arrangeres TINE fotballskole for 1.-4. klasse, med spesiell oppfølging av de to yngste klassene.
3. Årsavslutning. Avholdes hvert år i oktober/november.

# 15.0. Merkeprøver

1. Minimerket. Alle i alderen 6-10 år skal ha minst et forsøk årlig på å ta h.h.v. Minimerke I og Minimerke II. Gjennomføres på Grenselirtreningene første halvdel av september.
2. Teknikkmerket. Alle i alderen 11-16 år skal ha minst tre forsøk årlig på å ta teknikkmerkene, juni og september hvert år.
3. Grenselirtreningen første halvdel av september skal inneha disse øvelsene.

# 16.0 Kommunikasjon/Informasjon/Arkivering

1. Klubbens postadresse er lederens adresse.
2. Li-Nytt nyttes både til ekstern og intern informasjon.
3. Hjemmeside til intern informasjon: www.lierne-il.no
	1. Hovedside. Ansvar: leder. Lederne i h.h.v. Junior- og seniorkomiteen/trimkomite skal ha tilgang. Oppmenn kan ha tilgang.
	2. Lagssider. Ansvar: h.h.v. Lederne i Junior- og seniorkomiteen/trimkomite, samt oppmenn på de respektive lag.
4. Elektronisk arkiv på nettsky med god backupfunksjon (googledisk eller tilsvarende).
5. Facebooksiden til Lierne IL, samt lagsvise Facebooksider fra og med 13 år.
6. Bruk av SMS i hastesaker.

# 17.0. Vedlegg:

1. Instruks for oppmann
2. Instruks for lagleder
3. Instruks for FIKS-ansvarlig
4. Instruks for kampvert
5. Kioskselgers oppgaver

Lierne den 11. mars 2018

Nils Vidar Bratlandsmo,

Lierne IL fotball, leder